તમિલનાડૂના પૂર્વ મુખ્યમંત્રી અને ડીએમકે ચીફ એમ કરુણાનિધિની હાલત ખુબ જ ગંભીર છે અને તેમની તબિયત પહેલાથી ખરાબ થઈ રહી છે. ચેન્નાઈની કાવેરી હોસ્પિટલે તેમન મેડિકલ પ્રેસ રિલિઝ રજૂ કરી છે. મેડિકલ પ્રેસ રિલિઝ અનુસાર તેમના શરીરના મહત્વપૂર્ણ અંગોને કાર્યરત રાખવા એક પડકાર સમાન બની ગયા છે. કાવેરી હોસ્પિટલે એક નિવેદન બહાર પાડીને કહ્યું છે કે, 94 વર્ષિય પૂર્વ મુખ્યમંત્રી સ્વાસ્થ્ય પર સતત નજર રાખવામાં આવી રહી છે અને તેઆે મેડિકલ સપોર્ટ પર છે. તેમના અનુસાર દ્રમુક અધ્યક્ષ અને પૂર્વ મુખ્યમંત્રી એમ. કરુણાનિધિની તબિયત વધારે ગંભીર બની છે. વધારે ઉંમર હોવાના કારણે તેમના મહત્વપૂર્ણ અંગોની કાર્ય ક્ષમતાને બનાવી રાખવી પડકારજનક બની રહી છે.